**REPUBLIKA HRVATSKA**

**ISTARSKA ŽUPANIJA**

**OPĆINA MEDULIN**

**Javna ustanova Kamenjak**

**U Premanturi, 31.07.2017.**

**SKRAĆENI ZAPISNIK**

**SA 232. SJEDNICE UPRAVNOG VIJEĆA JU KAMENJAK**

Održane dana 31. srpnja 2017. godine u 16:30 sati.

Prisutni: Vlasta Iveša Mihovilović, Matija Medica, Goran Peruško, Tea Gobo, Ljubomir Mezulić

Odsutni:

Ostali: ravnateljica Maja Šarić, zapisničarka Greta Pavić, načelnik Goran Buić, stručna suradnica za financijsko poslovanje Kristina Pliško

D N E V N I R E D

1. Usvajanje zapisnika 229., 230. i 231. sjednice UV
2. Premanturska fešta
3. Rebalans financijskog plana i Plana dugotrajne imovine 2017.
4. Odluka o isplati regresa djelatnicima
5. Ponuda za projekt monitoring morskih staništa na području Javne ustanove Kamenjak
6. Ponuda Toyota
7. Zamolba Andree Klibe
8. Razno

Predsjednica Upravnog vijeća JU Kamenjak otvara sjednicu i predlaže dnevni red.

Dnevni red se jednoglasno usvaja.

Za: 5 Protiv: 0

**AD.1. Usvajanje zapisnika 229., 230. i 231. sjednice UV**

Usvaja se zapisnik s 229. sjednice UV.

Za: 5 Protiv: 0

Usvaja se zapisnik s 230. sjednice UV.

Za: 4 Protiv: 0 Suzdržan: 1

Usvaja se zapisnik s 231. sjednice UV.

Za: 4 Protiv: 0 Suzdržan :1

**AD.2. Premanturska fešta**

Prijedlog vijeća je da sklopi ugovor o poslovnoj suradnji za organizaciju Lovrečeve 2017. s Općinom Medulin, Medulin, Centar 223 u iznosu od 70.000,00 kuna.

Za: 5 Protiv: 0

**AD.3. Rebalans financijskog plana i Plana dugotrajne imovine 2017.**

Dana 28.12.2016. godine na svojoj 224. sjednici Upravno vijeće je donijelo Financijski plan za 2017. godinu, a dana 31.07.2017. godine na 232. sjednici Upravnog vijeća usvojene su izmjene i dopune financijskog plana za 2017.

Prihodi Javne ustanove Kamenjak povećavaju se s 5.342.755,00 na 5.356.355,00. Radi se o povećanju na poziciji prihoda koji su nepredvidljivog karaktera i koji se ne mogu točno planirati.

Rashodi Javne ustanove Kamenjak povećani su s planiranih 5.342.755,00,00 na 6.167,580,00

Razlozi povećavanja rashoda razvrstavaju se kako slijedi, a uvjetovani su iznenadnim i nepredvidivim potrebama.

Rashodi za redovno poslovanje povećavaju se za iznos od 475.175,00 kuna radi potrebe otvaranja novih pozicija zbog dobivanja od Ministarstva obrane Republike Hrvatske na korištenje vojnog kompleksa Monte Kope koji zahtijeva rekonstrukciju, sanaciju i adaptaciju

objekata i na koji Javna ustanova Kamenjak planira utrošiti 200.000,00 kuna knjiženjem na kontu 4252 – usluge tekućeg i investicijskog održavanja.

U svrhu promidžbe i idejnog razmišljanja o dugoročnosti manifestacije koja bi imala kontinuitet u dopuni financijskog plana uključuje se i donacija za Premantursku feštu i Cave Romane u iznosu od

180.000,00 kuna na kontu 4511. Temeljem pregleda plana uočeno je da će određeni rashodi biti veći i izvršena je izmjena na kontima 4232, 4251 i 4252 u iznosu 95.175,00 kuna.

Program zaštite, održavanje i očuvanje izmijenjen je dodanom pozicijom usluge ispitivanja kakvoće mora – konto 4257 u iznosu 9.000,00, čišćenje bojne bitnice u iznosu 81.000,00 kuna i usluge prijevoza tampona za sanaciju puteva u iznosu 11.550,00 – konto 4251 što ukupno iznosi 101.550,00 kuna.

Rashodi promicanja i korištenja prirodnih vrijednosti povećani su za 248.100,00 kuna iz razloga povećanja troškova izrade knjige Premanturski kaleidoskop za usluge prijevoda i tiska povećanjem konta 4257, uređenjem Kuće prirode i povećanim rashodima za Feštu od raki.

OPĆI CILJ

Efikasnost i pravovremenost priprema i provođenje redovne djelatnosti Javne ustanove radi poboljšanja zaštite i prepoznatljivosti prirodne baštine.

POSEBNI CILJEVI

Provođenje planiranih aktivnosti i projekata, te kvalitetna i pravovremena realizacija Godišnjeg programa zaštite, održavanja i očuvanja, promicanja i korištenja zaštićenih prirodnih vrijednosti prema osiguranim sredstvima iz Financijskog plana.

Kontinuirano informiranje i edukacija stanovništva kroz zajedničku suradnju i dostupnost informacija korisnicima te promidžba održivog razvoja.

Očuvanje ekološke mreže, te redovito praćenje stanja (monitoring), kao osnova identifikacije, interpretacije i razvoja postojeće prirodne baštine.

Predsjednica nakon rasprave predlaže da se usvoji rebalans za 2017. godinu.

Za: 5 Protiv: 0

**AD.4.Odluka o isplati regresa djelatnicima**

Prijedlog predsjednice UV je da se isplati regresa za godišnji odmor u iznosu 1.250,00 kuna neto po djelatniku i božićnice u iznosu 1.250,00 kuna neto po djelatniku te dar djetetu u iznosu 600,00 kuna.

Vijeće jednoglasno prihvaća prijedlog.

Za: 5 Protiv: 0

**AD.5.Ponuda za projekt monitoring morskih staništa na području Javne ustanove Kamenjak**

Posljedice ugrožavanja morske flore i faune pod utjecajem povećane temperature mora i antropogenih utjecaja:

1. Evidentno mijenjanje, povlačenje ili nestajanje zajednica makrofitskih alga, morskih cvjetnica i životinjskih vrsta (prvenstveno sesilnih vrsta) u područjima pod jačim utjecajem temperaturnih promjena i ribolovnih alata.
2. Promjena biološke raznolikosti kao posljedica temperaturnih promjena u moru.
3. Ozbiljna prorijeđenost populacija nekih vrsta spužvi, koralja, puževa, mahovnjaka, rakova i riba.

Ciljevi projekta:

1. Monitoring morskih staništa na lokalitetima; uvala Portić, uvala Debeljak, uvala Radovica, te otočići Porer, Šekovac i Fenoliga
2. Procjena zastupljenosti pojedinih vrsta unutar staništa, pogotovo naselja morske cvjetnice *Posidonia oceanica*, te posebno ugroženih i zakonom zaštićenih vrsta (crvene alge, koralji)
3. Dopuna popisa makrobentoskih vrsta utvrđenih unutar granica JU Kamenjak
4. Postavljanje mjernih uređaja za mjerenje temperature mora i količine svjetlosti (Onset data logger) na dvije lokacije na godinu dana
5. Utvrđivanje nultog stanja na istraživanim postajama kako bi se daljnjim praćenjem utvrdile eventualne promjene, posebice one uzrokovane globalnim zatopljivanjem i antropogenim utjecajem
6. Izrada baze podataka koja će se koristiti u daljnjim istraživanjima
7. Popis i karta utvrđenih biocenoza
8. Izrada baze fotografija podmorja i pojedinih vrsta koja će se koristiti u turističkoj promidžbi JU Kamenjak

Vijeće prihvaća ponudu.

Za: 5 Protiv: 0

Prijedlog gdina Peruška je da se prikupi ponuda za monitoring alge taksifolije na području Javne ustanove Kamenjak i Medulinskog zaljeva.

**AD.6.Ponuda Toyota**

Predsjednica UV predlaže da se prihvati ponuda 57-10-0000374-17 tvrtke Auto Will d.o.o., Bići 13c, Poreč, za kupovinu pokrova teretnog prostora za službeno vozilo Toyotu Hilux u bruto iznosu 20.189,80 kuna.

Vijeće jednoglasno prihvaća prijedlog.

Za: 5 Protiv: 0

**AD.7.Zamolba Andree Klibe**

Ustanova je zaprimila zamolbu Andree Klibe za davanjem koncesijskog odobrenja za obavljanje sportske i ostale djelatnosti. Na 227. sjednicu Upravnog vijeća, vijeće je donijelo odluku da nema otvaranja novih lokacija koncesijskih odobrenja. S obzirom na tu odluku vijeće ne prihvaća zamolbu Andree Klibe.

Za: 5 Protiv: 0

**AD.8. Razno**

Predsjednica Upravnog vijeća zatvara sjednicu.

Sjednica je završena u 18:00

Zapisničarka Predsjednica Upravnog

Greta Pavić vijeća JU Kamenjak

Tea Gobo

SAŽETAK DONESENIH ODLUKA I NALOŽENIH RADNJI, S ROKOVIMA IZVRŠENJA:

- Odluka kojom se ovlašćuje ravnateljica da sklopi ugovor o poslovnoj suradnji za organizaciju Lovrečeve 2017. s Općinom Medulin, Medulin, Centar 223 u iznosu od 70.000,00 kuna – usvojeno

* I

-Odluka o Usvajaju se I. izmjene i dopune financijskog plana Javne ustanove Kamenjak za 2017. godinu te izmjene i dopune plana nabave dugotrajne imovine Javne ustanove Kamenjak za 2017. godinu - usvojeno

- Odluka o isplati regresa za godišnji odmor u iznosu 1.250,00 kuna neto po djelatniku i božićnice u iznosu 1.250,00 kuna neto po djelatniku te dar djetetu u iznosu 600,00 kuna - usvojeno

-Odluka kojom se prihvaća ponuda Hrvatskog biološkog društva, Rooseveltov trg 6, Zagreb, u ukupnom iznosu 24.530,00 kuna, za monitoring morskih staništa na području Javne ustanove Kamenjak – usvojeno

-Odluka kojom se prihvaća ponuda tvrtke Auto Will d.o.o., Poreč, Buići 13c, br. 57-10-0000374-17 u bruto iznosu 20.189,80 kuna za kupovinu pokrova teretnog prostora za službeno vozilo Toyotu Hilux - usvojeno

-Odluka o neodobravanju zahtjev Andree Klibe iz Premanture, Selo 85a, za davanjem koncesijskog odobrenja za obavljanje djelatnosti na području Donjeg Kamenjaka - usvojeno